b'\n_START_ARTICLE_\nZombiU\n_START_SECTION_\nPelaaminen\n_START_PARAGRAPH_\nZombi on selviytymiskauhupeli, jonka tapahtumapaikkana toimii raunioitunut Lontoo, jossa ihmiset ovat kuolemaisillaan virusper\xc3\xa4isen zombie pandemian takia. Pelaajan hahmona toimii satunnainen Lontoon asukas, joka taistelee yksin selviyty\xc3\xa4kseen Lontoon kaduilla, kunnes Preperiksi kutsuttu veteraanisotilas pelastaa h\xc3\xa4net opastamalla pelaajan turvataloon. Prepper opettaa pelaajan selviytym\xc3\xa4\xc3\xa4n ja k\xc3\xa4skee h\xc3\xa4nt\xc3\xa4 suojelemaan turvataloa pandemialta. Samalla Preper antaa pelaajalle armeijan kehitt\xc3\xa4m\xc3\xa4n huipputeknologisen varustuksen johon kuuluu tutka, sek\xc3\xa4 scanneri.\n_START_SECTION_\nTutkan ja scannerin k\xc3\xa4ytt\xc3\xb6\n_START_PARAGRAPH_\n- Tutkan avulla pystyy paikantamaan l\xc3\xa4hist\xc3\xb6ll\xc3\xa4 liikkuvia zombeja. Tutka tosin sekoittaa l\xc3\xa4hist\xc3\xb6ll\xc3\xa4 olevat el\xc3\xa4imet, kuten rotat ja linnut my\xc3\xb6s zombeiksi, joten tutkaan ei voi aina luottaa. Tutkan toinen heikkous on se, ettei sill\xc3\xa4 pysty paikantamaan paikallaan olevia, nukkuvia zombeja._NEWLINE_- Scannerilla pelaaja pystyy merkitsem\xc3\xa4\xc3\xa4n hudiin l\xc3\xa4hist\xc3\xb6ll\xc3\xa4 olevat zombit, sek\xc3\xa4 selviytymist\xc3\xa4 edesauttavat aseet ja tavarat. _NEWLINE_- Jotkut pelin ansat, sek\xc3\xa4 tietynlaiset zombit pystyv\xc3\xa4t lamauttamaan tutkan, sek\xc3\xa4 scannerin toiminnan.\n_START_SECTION_\nYmp\xc3\xa4rist\xc3\xb6\n_START_PARAGRAPH_\nKeskeisen\xc3\xa4 osana ymp\xc3\xa4rist\xc3\xb6\xc3\xa4 ovat Lontoon metroasemat, joita pitkin pelaaja matkustaa eripuolille Lontoon kaupunkia suorittaessaan teht\xc3\xa4vi\xc3\xa4, sek\xc3\xa4 ker\xc3\xa4tess\xc3\xa4\xc3\xa4n selviytymisen kannalta t\xc3\xa4rkeit\xc3\xa4 tavaroita. _NEWLINE_Pelaaja voi my\xc3\xb6s pikamatkustaa viem\xc3\xa4reit\xc3\xa4 pitkin. _NEWLINE_Pelist\xc3\xa4 on mahdollista l\xc3\xb6yt\xc3\xa4\xc3\xa4 kuudenlaista erilaista erikoiszombilajia, sek\xc3\xa4 kuudenlaista tavanomasta zombilajia._NEWLINE_Peliss\xc3\xa4 on yhteens\xc3\xa4 22 eri asetta. 3 n\xc3\xa4ist\xc3\xa4 ovat ly\xc3\xb6m\xc3\xa4aseita, 14 n\xc3\xa4ist\xc3\xa4 ovat tuliaseita, 3 n\xc3\xa4ist\xc3\xa4 ovat r\xc3\xa4j\xc3\xa4hteit\xc3\xa4. Pelist\xc3\xa4 l\xc3\xb6ytyy my\xc3\xb6s jalkajousi, sek\xc3\xa4 antivirus piikki, jolla voi pist\xc3\xa4\xc3\xa4 zombeja._NEWLINE_Mik\xc3\xa4li pelaaja aikoo l\xc3\xb6yt\xc3\xa4\xc3\xa4 pelin kaikki aseet, h\xc3\xa4nen tulee tutkia ymp\xc3\xa4rist\xc3\xb6\xc3\xa4\xc3\xa4n tarkkaavaisesti. Ymp\xc3\xa4rist\xc3\xb6st\xc3\xa4 l\xc3\xb6ytyy my\xc3\xb6s muun muassa ensiapupakkauksia, sek\xc3\xa4 ruokaa joilla pelaajan voi parantaa. Tosin n\xc3\xa4m\xc3\xa4 ovat harvinaisia, ja niiden l\xc3\xb6yt\xc3\xa4minen saattaa olla haastavaa.\n_START_SECTION_\nPeliss\xc3\xa4 kuoleminen ja permadeath ominaisuus\n_START_PARAGRAPH_\nPeliss\xc3\xa4 on permadeath ominaisuus. Kun pelaaja kuolee helpolla, taikka normaalilla vaikeusasteella, h\xc3\xa4nen hahmonsa kuolee lopullisesti, jolloin pelaajan kontrolli siirtyy toiseen Preperin opastamaan selviytyj\xc3\xa4\xc3\xa4n. Pelaajalla on mahdollisuus hakea edellisen hahmon tavarat takaisin, mutta ne tavarat on my\xc3\xb6s mahdollista menett\xc3\xa4\xc3\xa4 lopullisesti. Pelaajan edellisest\xc3\xa4 hahmosta saattaa muuttua zombi, joka tuo lis\xc3\xa4haastetta peliin, mik\xc3\xa4li siin\xc3\xa4 kuolee._NEWLINE_Pelin vaikeimmalla vaikeusasteella permadeath ollaan viety pidemm\xc3\xa4lle: Mik\xc3\xa4li pelaaja kuolee t\xc3\xa4ss\xc3\xa4 pelitilassa, h\xc3\xa4n menett\xc3\xa4\xc3\xa4 tallenuksensa lopullisesti ja joutuu aloittamaan pelin kokonaan alusta alkaen.\n_START_SECTION_\nMoninpeli\n_START_PARAGRAPH_\nPelin Wii U versiossa on moninpeli pelitila, jossa toinen pelaaja ohjaa Zombie Masteria ja toinen selviytyj\xc3\xa4\xc3\xa4. Ideana on, ett\xc3\xa4 Zombie Masteria ohjaava l\xc3\xa4hett\xc3\xa4\xc3\xa4 zombeja toisen pelaajan kimppuun ja viritt\xc3\xa4\xc3\xa4 ansoja. Toisen pelaajan pit\xc3\xa4\xc3\xa4 selviyty\xc3\xa4 niist\xc3\xa4._NEWLINE_Lis\xc3\xa4ksi pelin WiiU versiossa voi kirjoittaa toisille pelin pelaajille viestej\xc3\xa4 spraypurkeilla.'